b'\n_START_ARTICLE_\nDolly Parton\n_START_SECTION_\n\xc5\xbdivljenje\n_START_PARAGRAPH_\nNjena mati Avie Lee Owens se je pri 15-tih letih poro\xc4\x8dila s kmetom Robertom Leejem Partonom, s katerim je imela dvanajst otrok. Ker je bila njena dru\xc5\xbeina zelo revna, je Dolly sanjala o slavi in bogastvu. Ko je njen stric videl, kako zelo je nadarjena, ji je pomagal priti na televizijo. Po kon\xc4\x8dani srednji \xc5\xa1oli je \xc5\xbee posnela svoj prvi album._NEWLINE_Po dolgem \xc4\x8dasu je Dolly dobila zaposlitev in pisala pesmi za druge, a se s tem vseeno ni mogla pre\xc5\xbeivljati, zato je jedla ostanke v gostilni, v kateri je nekaj \xc4\x8dasa delala. Leta 1966 se je poro\xc4\x8dila z uspe\xc5\xa1nim podjetnikom Carlom Deanom._NEWLINE_Dolly Parton je kljub svoji starosti \xc5\xa1e vedno videti dobro zahvaljujo\xc4\x8d \xc5\xa1tevilnim plasti\xc4\x8dnim operacijam._NEWLINE_Ker je ob skotitvi prve klonirane ovce veterinar zaprosil, da se imenuje Dolly, so ovco poimenovali v \xc4\x8dast Dolly._NEWLINE_Znana je po svoji trmi in samozavesti. Kljub temu, da je delovala v svoji ekipi, ki bi ji morala kriti stro\xc5\xa1ke, je vsa snemanja videospotov in albumov pla\xc4\x8devala iz svojega \xc5\xbeepa. Nekaj koncertov je imela tudi brezpla\xc4\x8dno._NEWLINE_Ker Dolly ni mogla imeti otrok, jih je posvojila kar \xc5\xa1est. Kljub temu \xc5\xa1e vedno pomaga tudi na stotine drugim otrokom, ki nimajo star\xc5\xa1ev. S svojim skladom Dollywood pomaga nadarjenim otrokom do izobrazbe. Dolly, ki ima pet hi\xc5\xa1, kljub svojemu bogastvu nima hi\xc5\xa1nih pomo\xc4\x8dnic in je tudi proti njihovemu izkori\xc5\xa1\xc4\x8danju._NEWLINE_Pevka, ki je v svoji 50-letni karieri prodala 100 milijonov albumov, je 29. junija 2014 na koncertu v Glastonburyju pritegnila toliko obo\xc5\xbeevalcev kot \xc5\xa1e noben drug glasbenik, ki je doslej koncertiral na prostem. Zbralo se je preko 100.000 ljudi._NEWLINE_Njeni najve\xc4\x8dji hiti so "I Will always love you", "9 to 5", "Jolene" in "Islands in the stream".'